****

**ԳՆԱՅԻՆ ԱՌԱՋԱՐԿ ՆԵՐԿԱՅԱՑՆԵԼՈՒ ՀՐԱՎԵՐ**

«Վեոլիա Ջուր» ՓԲԸ-ն հրավիրում է համապատասխան և իրավասու ընկերություններին ներկայացնելու գնային առաջարկ՝ ներառյալ հարկերը, նշված ապրանքների մատակարարման՝ մեկ կամ մի քանի ստորև բերված լոտերի համար՝

Լոտ 1- Ձմեռային արտահագուստ

1.1. թվով 1173 կոմպլեկտ`ձմեռային արտահագուստ՝ ձմեռային բաճկոն, վերնաշապիկ և տաբատ,

1.2. թվով 127 հատ` ձմեռային բաճկոն:

Լոտ 2 - թվով 45 կոմպլեկտ` ձմեռային արտահագուստ եռակցողի համար՝ հրակայուն համազգեստ և ձմեռային բաճկոն,

Լոտ 3 - թվով 1170 զույգ`ձմեռային կոշիկներ:

Պահանջներ`

1. Գնային առաջարկի հետ միասին պետք է ներկայացնել տեղեկատվություն նախկինում կատարված նմանատիպ նվազագույնը մեկ պայմանագրի վերաբերյալ,
2. Ապրանքները պետք է լինեն նոր և չօգտագործված, մատակարարը պետք է տրամադրի համապատասխան սերտիֆիկատներ և տեղեկատվություն առաջարկվող ապրանքի որակի վերաբերյալ,
3. Գնային առաջարկները պետք է ներկայացվեն ըստ լոտերի՝ ներառված բոլոր տողերի համար,
4. Գնային առաջարկների գնահատումը կիրականացվի առանց ԱԱՀ-ի մասնաբաժնի,
5. Առաջարկված ապրանքները պետք է ապահովագրված լինեն արտադրողի երաշխիքով՝ նվազագույնը 6 ամիս ժամկետով, ապրանքների ստացման օրվանից,
6. Պայմանագիրը կշնորհվի ամենացածր գնահատված գին և տեխնիկական ու առևտրային պահանջները բավարարող առաջարկ ներկայացրած ընկերությանը/ներին։
7. Սույն գնմանը մասնակցելու իրավունք չունեն անձինք.

* որոնք հայտը ներկայացնելու օրվա դրությամբ դատական կարգով ճանաչվել են սնանկ,
* որոնք հայտը ներկայացնելու օրվա դրությամբ ունեն ժամկետանց պարտքեր Հայաստանի Հանրապետության հարկային և պարտադիր սոցիալական ապահովության վճարների գծով,
* որոնց գործադիր մարմնի ներկայացուցիչը հայտը ներկայացնելու օրվան նախորդող երեք տարիների ընթացքում դատապարտված է եղել տնտեսական գործունեության կամ պետական ծառայության դեմ ուղղված հանցագործության համար, բացառությամբ այն դեպքերի, երբ դատվածությունը օրենքով սահմանված կարգով հանված կամ մարված է,
* որոնք հայտը ներկայացնելու օրվա դրությամբ ներառված են գնումների գործընթացին մասնակցելու իրավունք չունեցող մասնակիցների ցուցակում։

Հետաքրքրվող հայտատուները կարող են մրցութային փաստաթղթերի փաթեթը և լրացուցիչ տեղեկատվություն ստանալ «Վեոլիա Ջուր» ՓԲԸ-ից աշխատանքային օրերին ժամը 09.00-13.00 և 14.00-18.00։

Գնային առաջարկները պետք է ներկայացվեն ստորագրված, կնքված և փակ ծրարով ոչ ուշ, **քան 2019թ. օգոստոսի 20-ը, ժամը 11:00-ն**:

Հասցե՝ ՀՀ, ք.Երևան, 0014, Ադոնց 6/1, «Վեոլիա Ջուր»ՓԲԸ, 9-րդ հարկ, Գնումների վարչություն:

Հեռ.` (374 11) 54-26-95 (442), էլ-փոստ`aytsemnik.martirosyan@veolia.com: